Pandémi koronavirus 2019 di Prancis

Pandémi koronavirus 2019 di Prancis mimiti kapanggih di tanggal 24 Januari 2020. Ieu mangrupa kasus virus korona anu munggaran di buana Éropa. Unggal poéna, kasus anu tiwas di Prancis nambahanna kacida lobana, nepi ka mangratus-ratus unggal poéna.  Contona baé per 2 April 2020 jam 07.00 waktu satempat, geus aya 4.032 urang anu tiwas, sedengkeun jam 23.21 di tanggal nu sarua, kacatet geus aya 5.387.

Kacatet per tanggal 3 April 2020, geus aya 64.338 kasus positip virus korona, 6.507 urang anu tiwas, sarta 14.008 urang anu cageur.

Kiwari, Prancis jadi nagara katilu panglobana pikeun kasus tiwas ku sabab virus korona di dunya, saenggeus Italia jeung Spanyol. 

 Mimiti 
Mimitina, aya warga Prancis 48 taun anu geus indit-inditan ti Wuhan, Tiongkok, tuluy ngarasa panas jeung batuk, persis saperti gejala virus korona di Wuhan, dibawa ka rumah sakit di Bordeaux pikeun dirawat. Kasus anu kadua kajadian di Paris, nyaéta warga anu geus balik ti Wuhan, tuluy langsung dirawat.

 Sumebarna virus 
Kasus positip virus korona di Prancis geus sumebar di sakabéh région sarta wewengkon peuntas laut, saperti Guiana Prancis, Martinik, Mayotte, jeung Réunion. Per tanggal 25 Maret 2020, geus aya 25.233 kasus.
+Data jumlah kasus positip COVID-19 di région Prancis per tanggal 25 Maret 2020Wewengkon Métropolitan PrancisWewengkon Peuntas LautRégionKasusWewengkonKasusAuvergne-Rhône-Alpes2.093Guadeloupe76Bourgogne-Franche-Comté1.569Saint Barthelemy3Bretagne603Saint Martin11Centre-Val-de-Loire561Guiana Prancis28Corsica225Martinik66Grand-Est5.479Mayotte35Hauts-de-France1.753Réunion94Île-de-France7.660Normandia688Nouvelle-Aquitaine912Ositania1.082Pays de la Loire368Provence-Alpes-Côte
d'Azur (PACA)1.927

 Dampak 

 Kawijakan lockdown 
Per tanggal 17 Maret 2020, Présidén Prancis Émmanuél Macron ngalumakukeun kawijakan lockdown atawa karantina wewengkon pikeun sakabéh région di Prancis salila 15 poé. Ku kituna, sakabéh sakola, kantor, jeung toko-toko kudu tarutup kajaba ti toko-toko kadaharan poko. 

Tuluy, warga teu meunang indit-inditan atawa kaluar imah kajaba ti hal anu penting sarta anu sipatna darurat. Tuluy, saupama aya warga anu rék kaluar imah, kudu mawa formulir surat ijin anu geus disatujuan ku pamaréntah satempat, salian ngeusian data pribadi, kudu ogé ngeusian alesan naha bet kudu kaluar imah. Saupama ieu aturan dilanggar, warga bakal didenda 2,2 juta rupiah.

Saenggeus ngalumakukeun kawijakan lockdown salila 15 poé, Prancis merpanjang éta kawijakan nepi ka tanggal 15 April ku sabab kasus virus korona anu beuki parah ku sabab lba aturan anu dilanggar ku wargana salila lockdown 15 poé panungtung.

 Pariwisata 
Pamaréntah Prancis nutup babaraha tempat wisata, di antarana nyaéta Munara Eiffel, Kabaret Moulin Rouge, jeung Musieum Louvre pikeun nyegah sumebarna virus korona anu leuwih parah deui.

 Tingali ogé 
 Pandémi koronavirus 2019
 Pandémi
 Koronavirus

 Rujukan 

Kategori:Pandémi
Kategori:Pandémi koronavirus 2019